《送萧可发直指还朝》
明代·温纯

皂囊欲奏建章前，使者停骢尺五天。莫论埋轮称柱史，已从揽辔向秦川。

泽覃涸辙全苏鲋，霜入穹庐欲净烟。结绶交情频徙倚，笑看父老拥离筵。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。